text: Drama: I aften udkæmpes slaget om Vestkysten
  03 september 2014 kl. 15.04
  Esbjerg Motorsport og Region Varde kan begge vinde grundserien i speedway i aften. Derfor forventes der rigtigt mange tilskuere.
  Det er to meget stærke hold, der mødes i aften på Granly Speedway Arena ved Esbjerg.
  Begge hold har mulighed for at vinde grundserien.
  Et nervepirrende opgør, lyder det fra holdleder Ib Pedersen fra Esbjerg Motorsport.
  - Vi vil altid gerne vinde, men i dag er en af dem, der er endnu mere afgørende, og vi vil gøre alt for at få så mange point som muligt med i finalen. Der er ingen statsgaranti, der siger, at vi skal have medaljer i Esbjerg Motorsport, men de sidste to års mesterskaber giver blod på tanden, og vi går efter at slutte så højt som muligt. Det er de to mest formstærke mandskaber, der mødes i en direkte duel, og så er der selvfølgelig en masse prestige på spil, når det er to klubber fra to nabokommuner, der mødes i slaget om Vestkysten, siger Ib Pedersen.
  